钦定古今图书集成/明伦汇编/闺媛典/第249卷 > 甘策妻徐氏
## 钦定古今图书集成/明伦汇编/闺媛典/第249卷 > 甘策妻徐氏

按《德安府志》：“徐氏，安陆诸生甘策妻。策，廷谏季子。性
俶傥，好结客。家渐落，徐悉脱簪珥供之。策亡，徐年二
十七，竭力事孀姑叶氏，甘旨备具。姑病，躬亲药饵，忘
寝食累月。崇祯壬午，贼至，闻其子和森名，欲官之。徐
曰：‘儿自匿去，毋以我故恋此’。”森竟以计伏应山宝陵
深处，时时转徙，徐犹抱遗经课三子，始终四十馀年。
事闻旌表。